1 Pet 1:9 Die GROOTSTE erfporsie ooit, wag vir jou
1Pet 1:1-9

Saterdag was Erfenisdag.

Daar is verskeie Biljoenêrs wat hulself van niks af opgewerk het tot wat hul besit.
Maar daar is ook **dié wat alles geërf het** en nooit nodig het om ‘n dag se werk te doen nie.

Daar is **selfs diere** vir wie hul eienaars miljoene agtergelaat het
sodat die diere hul leefstyl kan voortsit waaraan hul gewoond was.

**Bubbles** 2 Miljoen (Michael Jackson) (Long before it became a reality, Jackson left his chimp Bubbles $2 million payable upon his death. However, fears that the chimp’s increasing aggression might be a danger to Jackson’s newborn son forced the preemptive relocation of Bubbles to an animal sanctuary, where he lives to this day. Which is probably a healthier environment than life in the Jackson family anyway.)

**Gigoo,** $10 million (Miles Blackwell)
Blackwell and his wife had a track record of caring for animals, having established the [Tubney Charitable Trust](http://www.tubney.org.uk/%22%20%5Ct%20%22_blank) in 1997 to protect farm critters. After she died in 2001, the childless publishing magnate left Gigoo 10 extra-large then died unexpectedly three weeks later at age 56.

**Blackie** $ 12,5 miljoen (Ben Rea)( Fiercely reclusive, British antique dealer Ben Rea would have died in relative obscurity in 1988 had he not endowed [almost his entire estate](http://www.guinnessworldrecords.com/records-1000/wealthiest-cat/%22%20%5Ct%20%22_blank) to Blackie, the lone remaining feline from a group of 15, along with three cat charities.)

**Mense erf graag.**

Die rede:
 Dit is mahala – verniet.
 Jy het nie daarvoor gewerk nie.

Ek het al beleef **dat mense is so angstig om te erf**
dat kinders om ‘n sterfbed stry oor: wie erf wat?
Waar is ma se ringe? Hoekom is dit nie meer aan haar vingers nie? Wie het dit gevat?

Ek het **vir jou groot nuus** vanaand.
Jy gaan erf…
Jy is erfgenaam van die grootste erfporsie ooit

Dikwels gebeur dit waar kinders ryk erf dat daardie erfporsie
nie lank hou nie.
**“Erfgeld is swerfgeld”**

Die **wonderlike van dié erfporsie** wat jy gaan erf is:

* Jy kan dit nié opgebruik nie!
* Dit gaan nie waardevermindering ondergaan nie.
* En dit kan niks oorkom nie. Dit is veilig in bewaring. Niemand kan dit van jou steel of vervreem nie. (Dit is nogal uniek is SA)

Lees 1 Petrus 1:1-9

**Wie is die skrywer?**

Petrus ‘n leidende figuur tussen die apostels, ook in vroeë kerk.
Deel van Jesus se binnekring (Jakobus, Johannes & Petrus)

Petrus het verskeie **unieke oomblikke saam met Jesus beleef**

* Opwekking van Jaïrus se dogtertjie
* Bekend vir sy lopie op die water
* Hy het Jesus verloën in die binnehof van Pilatus se woning
* Tog het Jesus 3x na sy opstanding aan Petrus gevra of hy Hom liefhet?
* 1 Kor 15:5 noem Paulus dat die opgestane Christus heel eerste aan Petrus verskyn het.

Petrus het **leiding geneem na Jesus se hemelvaart**.
Jesus het hom gestuur na die nie-Joodse nasies (slag en eet onreindiere)

Petrus **skryf hierdie brief vanuit Rome**.
Buitebybelse bronne vertel dat Petrus doodgemaak is tydens keiser Nero se wrede vervolgings van die Christene 65 nC (1 Klemens 5).

**Aan wie skryf Petrus?**
Wie is die bevoorregtes wat gaan erf?

Aan die uitverkorenes van God, vreemdelinge in hierdie wêreld, wat verspreid woon in die provinsies Pontus, Galasië, Kappadosië, Asië en Bitinië (1 Petrus 1:1b).

**Uitverkorenes van God**…
Wie is dit?

* Elkeen wat in Jesus Christus glo.
* *Mense wat God voor die grondlegging van die wêreld gekies het
om heilig en onberispelik voor Hom te wees* (Ef 1:4).

**As jy glo dat Jesus Christus vir jou sondes gesterf** het,
is jy een van die geadresseerdes.

**Jy is ‘n begunstigde** van dié erflating…
Jy kan jou naam hier inlees…

Onmiddellik is daar dan mense wat vra:

**As ek uitverkore is, hoekom kry ek so swaar in die lewe?**Hoekom gaan dit nie met my goed nie?
Waar is die erfporsie dan?

Waarom al die swaarkry wat ons hier op planeet aarde beleef?

Kyk mooi in ons teks **hoe die uitverkorenes beskryf word**:

“Vreemdelinge” *paroikoi*

Ons sou kon vertaal met “inwonende vreemdelinge”, “resident aliens”

Geliefdes, in die wêreld is julle vreemdelinge en bywoners (1 Pet 2:11).

**Paroikoi** “vreemdelinge” het in die Romeinse ryk sekere politieke, ekonomiese en wetlike **regte verbeur** wat plaaslike inwoners wel geniet het (Joubert, S. 2012).

Hulle **was ‘n klein minderheid** in die Romeinse samelewing
wat daagliks die wind van voor gekry het.

* Erge beproewings wat hul geloof getoets het (1:6)
* Slegte gerugte is oor hulle versprei (2:12)
* Onregverdige lyding verduur (2:19).
* Teenstand ervaar (3:16).

Dit hul identiteit aan die eenkant en
aan die ander kant word die gelowiges “huis van God” (2:5), “huishouding van God” (4:17) genoem.

Dit is **dus nie vreemd dat gelowiges swaakry**, vreemd voel
of as wesens van ‘n ander planet beskou word
as hulle nie aan die wêreldse dinge deelneem nie.

Selfs vervolging en die dood is deel daarvan.

Dus, liewe kind van die Here,
**as dit met jou swaar gaan**, omdat jy ‘n kind van die Here is,
**dit is die liga** waarin gelowiges speel**.**

**Weet egter: jy is steeds veilig.**Want God is in beheer…
Hy is met jou op pad.

**Wanneer mense hoor dat hulle erf is** daar gewoonlik groot vreugde
en die lof van die skenker, testateur word besing.

Dit is presies wat in jou gelowige se hart moet leef
en wat jy moet doen oor die erfenis wat jou deel word.

Kyk wat leer vers 3.

Aan God, die Vader van ons Here Jesus Christus, kom al die lof toe! In sy groot ontferming het Hy ons die nuwe lewe geskenk deur die opstanding van Jesus Christus uit die dood. Nou het ons ‘n lewende hoop op die onverganklike, onbesmette en onverwelklike erfenis wat in die hemel ook vir julle in bewaring gehou word.

**Hoe lyk wanneer iemand die Here loof en prys?**

(Bespreek in groepe: Hoe loof en prys jy die Here? Hoe maak jy Hom groot

**Die erfenis bestaan uit**

1. ‘n Nuwe lewe, die ewige lewe. Let op! God het dit reeds aan jou geskenk. Jy gaan dit nie eers eendag ontvang nie. Jy het dit reeds.
2. Daarom praat ons teks van ‘n “lewende hoop”

Die term hoop het in Afrikaans ‘n **element van ‘n moontlikheid**. Iets wat jy graag sou wou sien gebeur. **Hier is ons teks is dit vas en seker**. Die ewige lewe is reeds joune!

1. Daarom kan Jesus verklaar: Elkeen wat in my glo sal lewe al sterwe hy ook (Joh 11). Wat ‘n troos om te weet, al word ek ouer, ek is net ‘n dag nader aan my metamorfose. Want ek het ‘n nuwe lewe, die ewige lewe.

**Hoe het hierdie erfenis jou deel geword?**

Teks antwoord: *Deur die opstanding van Jesus uit die dood (v3).*

*12Toe julle gedoop is, is julle saam met Christus begrawe. Omdat julle één is met Hom is julle ook saam met Hom opgewek. Julle ge­loof in die krag van God het dit moontlik gemaak. En dit is hierdie selfde krag wat Jesus uit die dood opge­wek het!*

*13Julle was eintlik dood omdat julle ge­sondig het en omdat julle sondige geaardheid nog nie weggeneem was nie. God het julle egter saam met Christus lewendig gemaak toe Hy julle al julle sondes vergewe het (NLV)*

U sien, **deurdat jy in Christus glo**het jy saam met Hom aan die kruis gesterf
en met jy opstanding het jy saam met Hom opgestaan in ‘n nuwe lewe.

Die wonderlike is, dit is **nie net jou erfenis wat vir jou bewaar word nie,**
maar ook jy word veilig bewaar.

**Hoe?**Deur die krag van God…

**Hoekom?**

Sodat jy die erfporsie in sy volheid kan ontvang en geniet.

**Dit gebeur omdat jy glo.**
Deur geloof deel jy in al hierdie wonderlike prosesse en bevoorregting.

**Wat moet jou reaksie wees?**

Blydskap! Onuitspreeklike blydskap

**Was jy al ooit so bly** in jou lewe gewees,
dat jy **voel** **daar is nie woorde o**m jou blydskap te verwoord nie.
Daar is nie woord wat dit kan beskryf of uitdruk nie…

Dit is die blydskap waarvan hier gepraat word.

Dit is ‘**n blydskap nie omdat jy geen probleme**, swaarky of sorge het nie…
Maar ‘n blydskap vir swaarkry en beproewing
want jy weet die erfenis wat vir jou wag – oortref dit alles!

En dit is joune vir ewig en altyd.

Kyk wat leer v 6-9 hieroor

Verheug julle hieroor, selfs al is dit nodig dat julle ‘n kort tydjie bedroef gemaak word deur allerhande beproewings sodat die egtheid van julle geloof getoets kan word. Julle geloof is baie kosbaarder as goud, goud wat vergaan. Selfs die suiwerheid van goud word met vuur getoets, en die egtheid van julle geloof moet ook getoets word, sodat dit lof en heerlikheid en eer waardig mag wees by die wederkoms van Jesus Christus. Hom het julle lief, al het julle Hom nie gesien nie. Deur in Hom te glo, al sien julle Hom nie nou nie, het julle reeds deel aan die saligheid wat die einddoel van julle geloof is. Ek dit vervul julle met ‘n onuitspreeklike en heerlike blydskap.

**Moenie dat die swaarkry jou vreugde demp nie.**Dit is daar om jou geloof te temper…
Wees bly want jy is erfgenaam
van die ewigheid saam met Jesus Christus.

Amen

Bronnelys

Joubert, S. Ontsluit die NT
Verskeie Bybelvertalings
Tyndale

https://www.everplans.com/articles/the-10-biggest-inheritances-ever-left-to-pets

<http://www.encyclopedia.com/topic/Saint_Peter.aspx>